Den 54-årige mand, som er anholdt og sigtet for drabet på en 59-årig mand i Hørdum i Thy, bliver fremstillet i grundlovsforhør ved Retten i Holstebro onsdag klokken 12:30. Manden er sigtet for at have affyret dræbende skud med et haglgevær sent mandag aften. Politiet var efterfølgende hurtige til at melde ud, at de har fanget den mistænkte, for at sikre at borgerne i området føler sig trygge. Den 59-årige mand blev fundet skuddræbt på sin egen bopæl. Det var den dræbtes søn, der fandt sin far i deres fælles hjem på Tårnvej. Manden var dræbt af skud fra jagtgevær. På grund af den videre efterforskning er der lige nu ikke flere oplysninger fra politiet. Vi har mere om grundlovsforhøret i vores kommende udsendelser, ligesom du også kan følge med her på tv2nord.dk.

Opsummering:
Politiet har anholdt en 54-årig mand for drabet på en 59-årig mand i Hørdum i Thy.